《镇远楼四首 其二》
清代·袁州佐

峥嵘画栋半云霄，四绕河山纵日遥。境拓龙荒怀定远，符分虎日识嫖姚。

单于城下耕春野，台吉庐边狎暮樵。酾酒临风清兴足，愿图王会答熙朝。

作者简介：袁州佐（？—1671）字左之，山东济宁人，清朝官吏。顺治十二年进士，授陕西乾州知州。州佐在甘州久，言边境要害战守状，原委斠然。谓边地民稀，宜用开中法，分河东盐引三之一输粟河西资军食；又宜简练乡勇，拔置卒伍，不待召募，可坐收精锐。时诏简监司具才望者入为卿贰，州佐在选，会卒，未及用。